Odense den 4. august 2025

Deltagere: Kenneth, Jens, Louise, Mads, Anna & Casper – Fraværende Mads L.

Mødet afholdes i klubrummet, 17:00-19:00

Agenda:

* Event crew
* Bulldogs
* Rekruttering
* DIU
* Kontingent
* Morgentræning
* Kommunikation
* Sportsudvalg

**Fremtidig agenda aftales som nedenstående:**

Nyt fra formand  
Nyt fra økonomi  
Nyt fra udvalgene   
Diverse

**Referat:**

Bulldogs samarbejdsaftalen er endnu ikke på plads for den kommende sæson. Der er et møde i kalenderen til tirsdag den 5. august 2025 mellem OIK og Bulldogs. Vi har fornuværende en aftale som videreføres, hvis ikke partner bliver enige om at den skal reguleres

DIU mødet i juni var med deltagelse af Mads P og Casper K. Det primære punkt var økonomien, og specielt det fremsendte regnskab som har fået betragtelige og alvorlige anmærkninger. Claus F. blev genvalgt uden modkandidat, dette dog mod at der fremtidigt blev nedsat et økonomiudvalg.

Erhvervsskolen vs. morgentræning; Mads P har haft en snak med folk fra SDE, bla. om det være muligt at komme til morgentræning når man går på en erhvervsuddannelse. Det er lidt mere komplex end flere af de andre erhvervs uddannelser, da de unge her, når de får en læreplads ofte har mødetid på deres læreplads mens der er morgentræning.

Morgentræning; Der er i år 45 unge spillere som bliver en del af morgentræningen. Det betyder at vi i år er nødsaget til at dele isen, det finder vi i bestyrelsen problematisk. Vi er nødsaget til at se på hvordan vi griber sådan noget an fremover. Bestyrelsen opfordrer til at man i Sports og coachingudvalget ser på dette og kommer tilbage med et oplæg på et fremtidigt holdbart koncept hvor alle spillere tilgodeses eller antallet reduceres betragteligt.

Frivillige vs. Bulldogs kampe (besøg af Asger); Asgers tanker om den kommende sæson bliver vendt og diskuteret.   
Asger har generelt et ret godt samarbejde med Bulldogs og det er virkelig værdsat af bestyrelsen. Der er generelt lidt udfordringerne med arbejdsfordelingen i de forskellige grupper. Dette ses der på om kan optimeres og udlignes   
Der skal bl.a. være styr på ID-delen ved udskænkningen, genre med skiltning om ingen udskænkning uden evt. fremvisning af ID.

Hvad leverer vi af frivillige fra OIK’ side til hvilken kampe; A kampe - 52, B kampe – 46;   
Asgers vurdering er at vi har nok af frivillige, men der dog er af og til en udfordring med at skaffe frivillige til bar 4 og forhals baren. Det ville være godt med en korps af folk der kunne træde til når de faste er forhindret   
Asger går med ide’er om at få lavet en frivillig video – Vi opfordre til at der tages kontakt til Rasmus Salomon.   
Asger foreslår at OIK holder sig orienteret i Bolbro gruppen på FB, da mange af de frivillige kommer fra nærområdet. De bliver af og til lavet lokal event, hvor OIK kunne overveje at være repræsenteret og komme i dialog med folk om frivillighed kunne være noget for dem. Næste event er dog noget frem i tiden

Bulldogs træningskampe; Vi skal stille med 4 målvagter, vagter til indgang, og diverse barer men ingen til VIP servering.

Besøg af Johan; Vi får diskuteret antallet på morgen træningerne. Det bliver i året delt op så der bliver en talentgruppe og en brede / udviklingsgruppe.   
Talentgruppen får et ekstra tilbud om onsdagen. Bredegruppe træningen er den tidlige træning, talentgruppen træner den sene gruppe.   
Vi snakker ligeledes om vigtigheden om rekrutteringen i fremtiden, så vi får en meget bedre brede. Vi snakker også om hvordan optaget på ESAD skal foregå

Der er lavet en sportslig plan for alle hold fra juniorholdene og op mod Divisionen. Der er til den nye sæson implementeret Odense Coaching Academy som Johan ser meget frem til at kommer til at virke.

Forældremøder; Der skal laves en fælles agenda fra bestyrelsens side, så alle hold får de samme overordnet besked. Frivillighed, ”koncertcrew”, Snus, etc.  
Kendte datoer for de første møder 10. august for U18 og 20. august for U8

Frivillighed og Eventcrew; Vi er blevet kontaktet af Event Consult som er et firma der arbejder sammen med alle de store arrangører af koncerter og musik events, de arbejder også med en del af de andre større events eks. DGI-landsstævne, Bestseller festen på Egeskov osv. De kan tilbyde os vagtopgaver: det kan være som scene vagter, dør vagt opgaver, entre vagt osv. Opgaverne ligger typisk på Fyn eller i Jylland. Vi får en fin timebetaling for opgaverne, der er forplejning til vagterne, og der udleveres trøjer/jakker (som dog typisk skal leveres tilbage).

For at kunne påtage sig disse opgaver, skal man være over 18 år og have en Steward uddannelse/kursus, denne tager 4 timer og kan afholdes på vores lokation, det er Event Consult som kommer og afvikler dette kursus.   
Mads P og Casper har bolden.

Sportsadmin. - > Dette ligger i fremtiden ved kontoret – Mads P orienterer dem om dette.

Mødet slutter nogenlunde til tiden. Næste møde er den 1. sep. kl. 17:00